Назіраючы ў час спектакля за эмацыянальнай рэакцыяй юных гледачоў, думаеш пра тую велізарную адказнасць, якую нясуць аўтары і пастаноўшчыкі спектакляў для дзяцей. Музыка выконвае значную ролю ў выхаванні маладога пакалення, у фарміраванні яго мастацкага густу. Спектакль "Сцяпан – вялікі пан" нязменна выклікае гарачую зацікаўленасць дзіцячай аўдыторыі, у чым немалая заслуга аўтараў спектакля – кампазітара Ю. Семянякі і лібрэтыста А. Вольскага.